Paterna premia amb patinets als alumnes guanyadors del Concurs Infantil de Dibuix i Fotografia sobre mobilitat sostenible
16/12/2016

# Paterna premia amb patinets als alumnes guanyadors del Concurs Infantil de Dibuix i Fotografia sobre mobilitat sostenible

[![Foto de los alumnos premiado junto a la concejala de Infraestructuras, Núria Campos y el gerente de Edetania, Salvador Navas](/images/noticias/2016/12/premios-movilidad.jpg)](/images/noticias/2016/12/premios-movilidad.jpg)

16.12.2016

La regidora d'Infraestructures, Núria Campos i el gerent d'Edetania, Salvador Navas, han donat els regals als quatre escolars premiats

L'Ajuntament de Paterna ha lliurat hui quatre patinets als alumnes guanyadors del Concurs Infantil de Dibuix i Fotografia que, cada any i en col•laboració amb Edetania Bus, el consistori organitza amb motiu de la Setmana de la Mobilitat Sostenible i en el qual participen els estudiants de 2º i 6º curs de Primària de tots els col•legis públics i concertats de Paterna.

En aquesta X edició, els tres premiats en la categoria de Dibuix han sigut Noelia Garcia, del CEIP Ausias March, Daniela Carralero, del CEIP La Font i Martina Daries, del Col•legi Palma. En la categoria de Fotografia, el guanyador ha sigut Maria Bolinches, de La Salle.

La regidora d'Infraestructures i Seguretat, Núria Campos i el gerent d'Edetania Bus, Salvador Navas han sigut els encarregats de fer lliurament dels diplomes i els patinets als quatre premiats del concurs d'aquest any, el lema del qual era “Mou-te sense motor - inventa un mitjà de transport no contaminant”.

L'acte de lliurament de premis ha tingut lloc en el saló de plens del consistori, al que han arribat en un autobús facilitat per Edetania Bus tots els companys de classe dels quatre premiats per gaudir junts d'una jornada en la qual el transport sostenible ha estat l'eix central del dia.

Durant la recepció dels estudiants, Núria Campos els ha explicat els avantatges dels mitjans de transport públics i els ha animat a utilitzar-los per fer de Paterna un municipi més sostenible al mateix temps que ha agraït a tots els assistents la seua participació en el concurs i els ha felicitat pel gran nivell dels dibuixos presentats.